കൂട്ടിക്കലില് കാണാതായ ഒരാളുടെ മൃതദേഹം കൂടി കണ്ടെത്തി മരിച്ചവരുടെ എണ്ണം നാലായി കോട്ടയം: ഉരുള്പൊട്ടലിനെ തുടര്ന്ന് കൂട്ടിക്കലില് കാണാതായ ഒരാളുടെ മൃതദേഹം കൂടി കണ്ടെത്തി. ഓലിക്കല് ഷാലറ്റിന്റെ29മൃതദേഹമാണ് കണ്ടെത്തിയത്. ഇതോടെ അപകടത്തില് മരിച്ചവരുടെ എണ്ണം നാലായി. കൂട്ടിക്കലിലെ ഉരുള്പൊട്ടലില് നാല് വീടുകള് പൂര്ണമായി തകര്ന്നു. കാണാതായവര്ക്കായുള്ള തെരച്ചില് ഊര്ജിതമാക്കിയിട്ടുണ്ട്. ഫയര്ഫോഴ്സും ദേശീയ ദുരന്തനിവാരണ സേനയും കരസേനയും സംയുക്തമായാണ് തെരച്ചില് നടത്തുന്നത്. നിലവില് കൂട്ടിക്കല് പഞ്ചായത്ത് ഒറ്റപ്പെട്ട നിലയിലാണ്. ജില്ലയില് 33 ദുരിതാശ്വാസ ക്യാമ്ബുകള് തുറന്നിട്ടുണ്ട്. കാഞ്ഞിരപ്പള്ളി താലൂക്കില് 19ഉം മീനച്ചില് താലൂക്കില് 13ഉം ക്യാമ്ബുകള് തുറന്നു. കോട്ടയം ജില്ലയില് വൈദ്യുതി വിതരണം താറുമാറായ അവസ്ഥയിലാണ്. The post കൂട്ടിക്കലില് കാണാതായ ഒരാളുടെ മൃതദേഹം കൂടി കണ്ടെത്തി മരിച്ചവരുടെ എണ്ണം നാലായി first appeared on MalayalamExpressOnline.